Klusā iela (Rīga)
Šis raksts ir par ielu Rīgā. Par citām jēdziena Klusā iela nozīmēm skatīt nozīmju atdalīšanas lapu. Klusā iela ir Rīgas iela Vidzemes priekšpilsētā, Brasā. Klusā iela sākas krustojumā ar Miera ielu pie Lielajiem kapiem un beidzas pie Brasas tilta (arī krustojumā ar Miera ielu). Klusajā ielā lielākoties ir daudzstāvu dzīvojamo namu apbūve. Ielas pāra numuru pusē atrodas Lielie kapi, kā arī policijas ēka (Valsts policijas Brasas iecirknis). Iela visā garumā ir vienvirziena, virzienā uz Brasas tiltu. Pirmo reizi Rīgas pilsētas adrešu grāmatās Klusā iela ir minēta 1868. gadā ar nosaukumu Ķīšezera jeb Ķīšu ezera iela. Kopš 1923. gada ielas nosaukums ir Klusā iela.